google/wiki40b huggingface dataset:
Peminat

Etimologi ايتيمولوݢي

Paul Dickson, dalam Kamus Baseball Dickson, memetik William Henry Nugent merujuk kepada istilah abad ke-19 dari England yang merujuk kepada pengikut dan peminat sukan tinju. Merriam-Webster, kamus Oxford merujuk kepada pengikut yang bersemangat berlebihan terhadap pasukan besbol.

Selebriti سيليبريتي

Mereka tertarik kepada bintang filem utama atau TV, penyanyi, atlet atau selebriti (lihat idola remaja).

Politik ڤوليتيک

Mereka yang sanggup berbakti dan mencurahkan tenaga dan kewangan demi menjayakan ahli politik tertentu dan parti tertentu. Mereka akan memuji tokoh tertentu. Peminat jenis ini selalunya ada dalam pemerintahan diktator.

Sukan سوکن

Di stadium atau arena, peminat sukan akan bersuara keseronokan akan pemain. Mereka akan bersorak, bertepuk tangan, genggaman pam, atau menjerit ke arah padang permainan dan akhirnya, membaling barang ke tengah padang sebagai tanda kekecewaan dan bantahan. Jenis reaksi ganas ini sering dipanggil samseng .

Kepeminatan cereka sains کڤمينتن چريک ساءين‌س

Sejak tahun 1920-an yang semakin rumit subbudayanya, muncul kepeminatan cereka sains. Kepeminatan ini muncul dalam kalangan wartawan ruangan surat majalah cereka sains. Kepeminatan ini melahirkan majalah peminat cereka sains dan persatuan akhbar amatur, konvensyen cereka sains, Anugerah Hugo (dan pelbagai peniru / terbitan), muzik 'filk' (sebuah budaya, genre dan komuniti kemuzikan yang dikaitkan dengan kepeminatan cereka sains/fantasi dan ialah sejenis kerja peminat) dan pelbagai institusi lain, jargon dan adat. Semua ini telah memupuk penulis, pengarang dan artis seperti Ray Bradbury, Roger Ebert, Lenny Kaye, Michael Moorcock dan Trina Robbins dan  menghasilkan buku komik kepeminatan, perantaraan kepeminatan, persatuan, permainan kepeminatan, dan kepeminatan 'furry' yang kadang-kadangnya dirujukkan secara bersama sebagai "kepeminatan pinggiran".

Fanboy/fangirl

Kedua-dua istilah ini digunakan dalam kalangan peminat yang berbahasa Inggeris untuk merujuk kepada peminat-peminat daripada golongan lelaki mahupun perempuan.
Fanboy ialah istilah yang digunakan untuk menggambarkan seorang lelaki yang sangat berbakti dan condong pada pendapat yang ke arah subjek tunggal atau hobi dalam bidang yang diberikan. Contohnya, mereka meminati dan obses akan sesuatu produk, jenama, fiksyen, komik, CPU untuk PC, dan pemilihan antara AMD dan Intel.
Fangirl menggambarkan seorang perempuan atau gadis remaja dari segi aspek emosi dan romantis. Mereka obses akan seorang gadis atau idola remaja lelaki seperti Justin Bieber dan penyanyi pop Korea Selatan.
Fendi

Sejarah

Rumah Fendi dilancarkan pada tahun 1925 oleh Adele dan Edoardo Fendi sebagai kedai bulu dan kulit di Via del Plebiscito, Rom.  Sejak tahun 1946, lima saudara generasi kedua (Paola, Anna, Franca, Carla dan Alda) menyertai syarikat itu. Karl Lagerfeld menyertai Fendi pada tahun 1965 dan menjadi Pengarah Kreatif untuk Bulu dan juga untuk Wanita Siap-untuk-Pakai (dilancarkan pada tahun 1977). Silvia Venturini Fendi, anak perempuan Anna, menyertai pada tahun 1994 dan merupakan Pengarah Kreatif untuk Aksesori dan Barisan Lelaki.  Sejak tahun 2001, Fendi menjadi jenama fesyen mewah multinasional dan ahli kumpulan LVMH. 
Pada tahun 2014, Fendi mula membuat rancangan menggunakan pesawat untuk menunjukkan fesyen catwalknya. 
Pada tahun 2015, Fendi membiayai pemulihan Trevi Fountain di Rom, dan mengadakan pertunjukan ulang tahun ke-90 di atas mata air menggunakan lantai plexiglas. Fendi menandatangani perkongsian dengan Galleria Borghese untuk menyokong pameran muzium selama tiga tahun berikutnya. Pada 2017, Fendi mengeluarkan kedai penyesuaian dengan kerjasama Farfetch platform e-dagang untuk reka bentuk beg tangan yang dibuat untuk pesanan.
Beohari

Demografik 2001

Menurut bancian India pada tahun 2001, Beohari memiliki bilangan penduduk seramai 20,013. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Beohari memiliki kadar pendidikan (kebolehan membaca) 64%, melebihi kadar purata kebangsaan 59.5%; dengan 60% lelaki dan 40% wanita mampu membaca. 15% dari populasi berusia di bawah 6 tahun. (2001)
Jayapura, Cipanas

Poskod

Poskod yang digunakan di Jayapura adalah 42372. Terdapat 14 buah desa di dalam daerah kecamatan Cipanas.
Burung Kedidi Paya

Ciri-ciri

Burung Kedidi Paya ialah haiwan berdarah panas, mempunyai sayap dan tubuh yang diselubungi bulu pelepah. Burung Kedidi Paya mempunyai paruh tanpa gigi.
Jantung Burung Kedidi Paya terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan

Sebagai burung, Burung Kedidi Paya membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.
Mukim Morak

Pentadbiran

Mukim Morak merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Tumpat.
Harun Taib

Latar belakang

Beliau belajar di Universiti Islam Madinah dalam jurusan Usuluddin. Kemudian peringkat sarjana siasah syariah di Universiti al-Azhar, Mesir. Kini beliau masih lagi menyiapkan tesis Ph.D dalam bidang politik antarabangsa.
Isterinya Fatimah Ibrahim dan mempunyai 5 anak.

Politik

Beliau merupakan Timbalan Pesuruhjaya PAS Terengganu dan Yang DiPertua PAS Hulu Terengganu.
Setelah PAS berjaya memerintah kerajaan negeri Terengganu pada 1999, Harun Taib menjadi Exco kanan Jawatankuasa Pendidikan Dakwah dan Pelaksanaan Undang-Undang Syariah Terengganu. Beliau terbabit dalam penggubalan Undang-Undang Syariah (termasuk hudud / qisas) di Terengganu dan Kelantan. Beliau pernah menjadi Ketua Dewan Ulama PAS Pusat.

Pilihan raya

DUN Manir mempunyai tujuh peti undi iaitu Kedai Manir, Teluk Menara, Beladau Kolam, Pulau Bahagia, Batu Hampar, Pujuk dan Durian Mas. Hampir 99 % penduduk / pengundinya adalah keturunan Melayu. PAS menang di Manir sejak 1990 lagi. Dalam pilihan raya 1999, Harun Taib mengalahkan Shamsuddin Sulong (BN).
Dalam pilihan raya umum 2004, Datuk Harun Taib (PAS) menumpaskan Wan Sagar (BN-UMNO) dengan memperoleh 4,451 undi manakala Wan Sagar mendapat 4,141 undi iaitu majoriti 310 undi.

Pilihan raya 2008

Dalam pilihan raya pada 8 Mac 2008, Harun Taib berjaya menewaskan Wan Sagar Wan Embong (BN), orang yang sama ditewaskannya pada 2004, kali ini dengan majoriti 406 undi.
Pada 16 September 2008, panel tiga hakim terdiri Hakim Besar Malaya Tan Sri Alaudin Mohamed Sheriff dan Hakim-hakim Mahkamah Persekutuan Dato' Arifin Zakaria dan Dato' Zulkefli Ahmad Makinudin menolak petisyen Wan Sagar untuk membatalkan keputusan pilihan raya kawasan Manir pada 8 Mac 2008. Harun diwakili peguam Mohd Ariff Yusof manakala Wan Sagar diwakili peguam Firoz Hussein Ahmad Jamaluddin. Sebelum ini, Hakim Mahkamah Pilihan Raya, Datuk Kang Hwee Gee menolak petisyen Wan Sagar kerana tidak ada secebis buktipun. Insiden 2 pengundi iaitu Mustaffa Yusof dan Muhammad Amiruddin yang dikatakan ditahan dan dipukul di hadapan pusat mengundi juga tidak dapat dibuktikan.

Isu Mawi

Pada 15 September 2005, Datuk Harun Taib sebagai Ketua Dewan Ulama Pas membantah tindakan kerajaan negeri Kelantan menjemput Mawi menyanyi dalam konsert Islam pada 1 Oktober 2005 di Stadium Sultan Mohammad Ke-IV sempena pengisytiharan "Kota Bharu Bandar Raya Islam". Ini kerana beliau menganggap Mawi bukan seorang penyanyi hiburan Islam sebenar, sebaliknya hasil produk sebuah rancangan realiti televisyen Akademi Fantasia Musim 3 (Astro Ria), yang jelas menyimpang daripada ajaran Islam. Artis lain yang dijemput ialah M. Nasir, Akhil Hayy, Kumpulan Rabbani dan Halim Yazid. Pendirian Harun itu dianggap tepat dengan hukum-hukum yang diijtihad oleh kebanyakan ulama zaman silam berdasarkan nas-nas daripada al-Quran dan hadis. Masalah muzik dan lagu merupakan masalah khilafiah yang ulama berbeza pandangan sejak turun-temurun. Datuk Harun bagaimanapun akur bahawa Dato' Nik Abdul Aziz bin Nik Mat sebagai Menteri Besar Kelantan dan Mursyidil Am PAS lebih berhak untuk membuat keputusan.
AIM-120 AMRAAM

Latar belakang

Program reka bentuk konsep bagi program AMRAAM telah disiapkan pada bulan Februari 1979, apabila Tentera Udara A.S telah memilih 2 dari 5 kontraktor pertahanan yang bertanding iaitu firma Hughes Aircraft Co. dan Raytheon Co., untuk menyambung program ini ke fasa pengesahan.
Semasa fasa pengesahan selama 33 bulan, kontraktor menyambung pembangunan peluru berpandu dengan membina pekakasan sebenar untuk menunjukkan konsep keupayaan teknologi sebenar peluru berpandu ini. Program ini telah ditamatkan pada bulan Disember 1981, setelah kedua-dua kontraktor melakukan ujian penerbangan yang mana memenuhi kehendak tentera udara dan laut. Tentera udara dan laut telah memilih Missile System Group dari firma Hughes Aircraft Co., Canoga Park, California, sebagai pemaju berskala penuh manakala firma Raytheon pula dipilih sebagai pengeluar. Kontrak pengeluaran telah dianugerahkan kepada kedua-dua kontraktor pada tahun 1987.

Ciri-ciri

Peluru berpandu AMRAAM telah meningkatan keupayaan tempur tentera Amerika Syarikat dan tentera udara dari negara-negara sekutu Amerika Syarikat dalam menentang ancaman masa kini dan hadapan senjata udara-ke-udara tentera musuh.
Peluru berpandu AMRAAM adalah lebih laju, ringan dan kecil, membuatkan ia sangat berguna semasa digunakan dalam serangan sasaran pada aras rendah. Ia mengabungkan radar aktif dengan unit rujukan inersia dan sistem mikro komputer, menjadikan peluru berpandu ini kurang bergantung pada sistem kawalan tembakan pesawat. Setelah peluru berpandu menghampiri sasaran, radar aktifnya akan mengalih alih tugas untuk mengawalnya ke sasaran. Ini membolehkan juruterbang untuk menyerang sasaran-sasaran lain.
Kampung Pak Wong

Poskod

Poskod yang digunakan di Kampung Pak Wong, Jerteh, Terengganu adalah 22000.
Simpang Pino

Poskod

Poskod yang digunakan di Simpang Pino adalah 38571. Terdapat 11 buah desa di dalam daerah kecamatan Ulu Manna.
Sekolah Kebangsaan Ayer Pa' Abas

Sejarah

Sekolah Kebangsaan Ayer Pa' Abas bermula sebagai sebuah sekolah yang didirikan pada tahun 1882 oleh kerajaan Negeri-negeri Selat di atas tanah seluas 1/4 ekar.
Tarian Balai

Tarian Balai merupakan sejenis tarian Melayu tradisional yang berasal dari daerah-daerah di negeri Terengganu. Tarian ini ditarikan oleh gadis-gadis kampung dalam bentuk simbolik seperti melakukan pekerjaan sawah.
Penari-penari akan menari mengelilingi balai, iaitu sejenis payung panjang berwarna-warni yang diletakan di bawah gelanggang. Payung ini mungkin merupakan simbol pemujaan semangat padi.
Reman

Sejarah Reman

Sejarah Kesultanan Reman bermula pada tahun 1810 apabila Tuan Tok Nik Tok Leh, kerabat diraja Patani melakukan pemberontakan bagi memperoleh kemerdekaan wilayah Reman dari Patani. Reman dari sejarahnya adalah sebahagian dari negeri Patani (sekarang dalam Thailand). Perang antara Reman dan Patani telah melemahkan kedua-dua belah pihak. Kerajaan Siam melihat konflik ini memberi peluang kepadanya untuk meluaskan kuasa ke selatan, dan selepas itu Patani dan Reman jatuh di bawah kekuasaan Siam.
Pepatah dasar pecah dan perintah (divide et impera atau divide ut regnes) yang diamalkan pada zaman Rom dan pada zaman penjajahan British di Tanah Melayu, juga diamalkan oleh Siam selepas beberapa pemberontakan oleh orang Melayu di Patani.

Geografi

Reman terletak didalam wilayah Yala (Jalor). Negeri Reman terbentang luas dari kawasan hulu sungai Patani dan Sungai Tanjung Mas hingga ke Lenggong, Perak menjadikannya antara negeri terbesar dalam Negara Patani
Montgaillard, Tarn

Montgaillard ialah sebuah komun yang terletak di komun Tarn di selatan Perancis.
Karangwuni, Rongkop

Poskod

Poskod yang digunakan di Karangwuni adalah 55883. Terdapat 8 buah desa di dalam daerah kecamatan Rongkop.
Kampung Jenereh Ayong

Poskod

Poskod yang digunakan di Kampung Jenereh Ayong, Selising, Kelantan adalah 16400.
Gadog, Megamendung

Poskod

Poskod yang digunakan di Gadog adalah 16770. Terdapat buah desa di dalam daerah kecamatan Megamendung.
Artileri gerak sendiri

Artileri gerak sendiri (juga dipanggil sebagai artileri bergerak atau artileri lokomotif) merupakan sejenis kenderaan yang memboleh artileri untuk bergerak. Istilah ini merangkumi meriam gerak sendiri (atau howitzer) dan artileri roket. Ia merupakan kenderaan yang bermobiliti tinggi, biasanya menggunakan runut caterpillar dengan membawa sebuah meriam howitzer atau meriam medan yang besar, sebuah mortar atau di dalam bentuk pelancar roket atau peluru berpandu. Artileri gerak sendiri biasanya digunakan untuk pengeboman jaak jauh bagi menyokong pasukan di medan pertempuran.  
Dahulunya, artileri gerak sendiri merangkumi kenderaan tembakan terus seperti meriam serbuan dan pemusnah kereta kebal. Kenderaan ini dilengkapi dengan perisai berat, yang memberi bantuan tembakan dekat untuk pasukan infantri dan kenderaan khusus bagi tugas anti kereta kebal.
Kenderaan artileri gerak sendiri moden meskipun menyerupai sebuah kereta kebal, ia secara umumnya memiliki perisai yang nipis, yang mana sukar melepaskan diri daripada tembakan terus di dalam pertempuran. Walau bagaimanapun, ia masih dapat melindungi krew daripada serpihan peluru dan senjata kecil dan kerana itu dikelaskan di dalam kenderaan tempur berperisai. Banyak kenderaan ini juga dipasang dengan mesingan untuk mempertahankan diri daripada tembakan infantri musuh.

Mortar

Kebanyakan kenderaan menggunakan bantuan mortar asap untuk mempertahankan diri. Mengambil kira kenderaan membawa mortar sebagai senjata utama, beberapa kenderaan merupakan "pembawa" (pengangkut) mortar dan mortar ini boleh ditembak dari dalam kenderaan. Kenderaan yang dipasang mortar sebagai senjata utama dan boleh ditembak dari dalam kenderaan termasuk kenderaan separuh-runut M4 buatan Amerika Syarikat. Kereta kebal seperti Makmat milik Israel yang dipasang pada kerangka kereta kebal M4 Sherman juga memiliki versi yang dipasang dengan mortar.
Tentera Darat Rusia menggunakan mortar berat gerak sendiri 240 mm, 2S4 Tyulpan (Tulipin). Patria Hägglunds, satu usahasama di antara syarikat dari Finland Patria dan Sweden BAE Systems Hägglunds mengeluarkan AMOS (Sistem Mortar Termaju) yang mana merupakan satu turet mortar automatik 120mm berlaras kembar dari jenis suapan belakang.

Meriam dan howitzer

Artileri gerak sendiri kekal menjadi peralatan penting di dalam kebanyakan pasukan tentera moden. Ia memainkan peranan penting sepanjang tempoh Perang Dingin dan Perang Teluk.

Roket dan peluru berpandu

Roket memiliki jarak yang lebih jauh dan membawa "kelongsong" yang lebih kompleks berbanding meriam disebabkan kerana kurang kekangan dari segi saiz kaliber. MLRS boleh digunakan bagi meranapkan satu kawasan yang luas dengan bom-bom kecil.
Empangan Jus

Empangan Jus terletak di Jasin, Melaka, Malaysia. Empangan ini termasuk dalam Rancangan Malaysia Kelapan dan siap tahun 2004.
Ōtsuki, Kōchi

Pendidikan

Pekan Ōtsuki memiliki sebuah sekolah tinggi, sebuah sekolah menengah dan sebuah sekolah rendah.

Kereta api

Pekan ini tidak memiliki sebarang stesen kereta api.
Air Pikat

Poskod

Poskod yang digunakan di Air Pikat adalah 39152. Rumah penduduk belum dilengkapi dengan sistem penomoran atau RT/RW, sehingga surat menyurat biasanya akan disampaikan ke rumah Kepala Desa untuk memudahkan pendistribusian ke alamat yang tepat.
Anis Al-Idrus

Kehidupan awal

Anis dilahirkan pada 21 Julai 1988 di Kelantan Darul Naim kepada pasangan Syed Zainal Al-Idrus dan Raja Puteri Azlini Atan, beliau ialah anak tunggal dalam keluarganya. Anis mendapat pendidikan awalnya di Sekolah Kebangsaan Bagan Baharu, Perak Darul Ridzuan dan seterusnya melanjutkan pendidikan menengahnya di Sekolah Menengah Kebangsaan Agaseh, Lahad Datu, Sabah. Semasa tahun-tahun persekolahannya, Anis tidak mempunyai ramai rakan perempuan kerana sikapnya ketika itu agak kasar, malah dagunya pernah tertusuk kawad berduri semasa bergaduh dengan rakan sekelasnya sehingga menyebabkan dagunya senget.
Pada usia 15 tahun, ibunya mendaftarkannya dalam pertandingan Ratu Cantik Sabah/Lahad Datu 2003 dan terpilih ke peringkat akhir sekaligus menjadi juara. Sejak itu, Anis melibatkan diri dalam peragaan. Selepas tamat Tingkatan 5, Anis dan keluarganya pulang ke Semenanjung Malaysia dan melanjutkan pelajaran dalam bidang perniagaan di Management and Science University (MSU). Sewaktu menunutut di MSU, beliau dianugerahkan Miss MSU 2007.

Kerjaya

Sebelum memulakan kerjaya lakonan, Anis pernah berkhidmat sebagai wartawan penyiaran dan penyampai berita di ntv7 dari 2008 hingga 2010. Namun, beliau berhenti atas alasan "tidak sesuai dengan taraf hidupnya".
Anis memulakan kerjaya lakonannya pada 2011 menerusi peranan kecil dalam Cuak di Astro Ceria. Drama lain lakonannya termasuk Gemersik Kalbu lakonan Aqasha dan Ayu Raudhah; Qanun 99 lakonan Farid Kamil dan Yana Samsudin; serta Duda Terlajak Laris lakonan Idris Khan, Zara Zya dan Wawa Zainal. Sebagai pengacara TV, beliau mengacarakan rancangan realiti TV keagamaan Serambi Pencetus Ummah di Astro Oasis. Beliau memulakan kerjaya muziknya dengan melancarkan single pertama "Mengapa" yang dikeluarkan pada 2015.

Kehidupan peribadi

Sekitar 2015, Anis pernah dilaporkan menjalin hubungan dengan pelakon Sharnaaz Ahmad namun memutuskan hubungan akibat perbezaan haluan dan pendapat.
Anis sehingga kini tinggal bersendirian sementara kedua ibu bapanya di Medan, Indonesia, kerana bapanya bekerja dalam bidang perladangan kelapa sawit di sana. Anis akan ke Medan sebulan sekali berjumpa dengan ibu bapanya dan akan berada di sana selama tiga atau empat hari. Dia tidak mahu tinggal di sana kerana jiwanya lebih kepada Malaysia. Baginya, tiada tempat yang sebaik Malaysia. Beliau pernah menetap di Sabah sebelum berhijrah ke Kuala Lumpur.
Beliau juga seorang Pengusaha Tudung Nishbyanisalidrus. Anis berkahwin dengan pasangan pilihannya Mohd Rafzan Nurhikmal Abdul Halim dengan dua kali lafaz pada majlis pernikahan yang berlangsung di Shah Alam, Selangor pada 7 Julai 2017.
Helmi Eliza

Kerjaya

Dikenali sebagai "Mie Yeh" oleh penyokong pasukan Kenari. Helmi membuat penampilan sulung sebagai penjaga gol utama Kedah FA pada musim 2006/07 selepas Megat Amir Faisal berhijrah ke Selangor FA. Pada 30 Jun 2007, Helmi membantu pasukan hijau kuning merangkul gelaran Piala FA Malaysia selepas menewaskan Perlis FA 4-2 menerusi sepakan penalti. Pada perlawanan itu, Helmi menerima anugerah selaku pemain terbaik perlawanan atas aksi yang meyakinkan sepanjang perlawanan dimana dia berjaya menyelamatkan dua sepakan penalti yang diambil pemain Perlis FA. Helmi kemudiannya membantu sang kenari memenangi Liga Super Malaysia dan Piala Malaysia pada musim yang sama.
Aksi yang memberansangkan sepanjang musim 2006/07 meletakkan beliau sebagai penjaga gol nombor satu Malaysia dan dipanggil untuk beraksi bersama pasukan kebangsaan. Helmi membuat penampilan pertama bersama pasukan kebangsaan ketika bertemu Pasukan bola sepak kebangsaan Indonesia pada 6 Jun 2008. Dia juga terpilih untuk mewakili pasukan Malaysia XI uutuk menentang Chelsea F.C.. Pada perlawanan tersebut, Helmi berjaya menafikan beberapa cubaan Chelsea F.C. dan salah satunya adalah sepakan volley deras luar kotak penalti dari Deco. Pada perlawanan itu, Malaysia XI tewas 0-2.
Sebelum perlawanan akhir Piala Malaysia 2008, Helmi telah diberikan anugerah Pemain Paling Bernilai dan dia juga terpilih sebagai Penjaga Gol Popular dalam majlis Anugerah Bola Sepak Kebangsaan 100PLUS-FAM 2007-2008.
Pada Pestabola Merdeka 2008, Helmi tidak melepaskan sebarang gol selama 390 minit dalam empat perlawanan. Meskipun tidak melepaskan sebarang gol sepanjang kejohanan berlangsung, Helmi gagal menyelamatkan semua sepakan penalti pada perlawanan akhir menentang Vietnam.
Amr al-Aas

Amr al-As dilahirkan pada 583 M. Berasal dari suku kaum Bani Sahm, ibunya bernama Laila binti Harmalah. Amr juga mempunyai anak yang juga sahabat Nabi yang bernama Abdullah ibn Amru.

Kehidupannya

Sebelum memasuki Islam, Amr merupakan seorang peniaga yang selalu mengikuti rombongan perniagaannya di sekitar Syam dan Damsyik.
Beliau masuk Islam bersama-sama Khalid Al-Walid setelah melihat kejayaan tentera Islam memenangi hati seluruh penduduk semenanjung Arab.
Pada zaman pemerintahan Khulafa al-Rasyidin ketiga iaitu Uthman bin Affan, beliau dipecat dari jawatannya sebagai gabenor di Mesir.
Ketika zaman pemerintahan Ali bin Abi Thalib, beliau menyebelahi Gabenor Syam iaitu Muawiyah bin Abu Sufyan untuk bangkit menentang pemerintahan Khulafa' ar-Rasyidin keempat itu yang membawa kepada Perang Siffin.
Selepas Muawiyah berjasa menubuhkan Daulah Bani Ummaiyyah, beliau dilantik semula sebagai gabenor di Mesir.

Jasa dan perjuangannya

Beliau merupakan salah seorang daripada tulang belakang tentera Islam dalam siri Peperangan Islam-Rom Byzantine. Kelebihannya sebagai seorang ahli politik Arab banyak menyumbang kepada kemenangan tentera Islam ketika melakukan tipu helah, terutamanya ketika berdialog dengan para panglima tentera Rom dan merisik kekuatan dan kelemahan tentera Rom.
Kemuncak kejayaannya apabila Amru dapat menyebarkan Islam di bumi Mesir dan seterusnya beliau dilantik oleh Umar Al-Khattab untuk menjadi gabenor di sana.
Arroba de los Montes

Arroba de los Montes merupakan sebuah kawasan perbandaran yang terletak di Sepanyol dalam wilayah Ciudad Real, di komuniti autonomi Castile-La Mancha.
Ephemera

Ephemera merupakan apa-apa perkara sementara yang bertulis atau bercetak yang tidak bertujuan untuk dikekalkan atau dipelihara. Perkataan ini dari perkataan Yunani iaitu ephemeros, yang bermaksud "bertahan untuk sehari, atau pendek umur". Sesetengah ephemera pula boleh dikumpulkan seperti kad perniagaan, beg udara, penanda buku, katalog, kad ucapan, surat, risalah, poskad, poster, prospektus, dan lain-lain lagi.
Munisipaliti Brøndby

Munisipaliti Brøndby merupakan sebuah kawasan pemukiman (Denmark: kommune) di Region Hovedstaden di Denmark. Munisipaliti Brøndby memiliki keluasan sebesar 21 km² dan memiliki populasi sebesar 33,831 orang.
Sekolah Jenis Kebangsaan (T) Ladang Sungai Muar

Pencapaian

Anugerah Kecemerlangan Kokurikulum peringkat Negeri 2016 (Naib Johan)
Anugerah Kecemerlangan Kokurikulum peringkat Negeri 2017 (Naib Johan)
Anugerah Kecemerlangan Kokurikulum peringkat Negeri 2018 (Johan)
Anugerah Kecemerlangan Kokurikulum peringkat Kebangsaan 2018 (Johan)
Muthamizl Vizha 2018 (Johan)
Muthamizl Vizha 2018 (Naib Johan)
Breunigweiler

Breunigweiler merupakan sebuah kawasan perbandaran terletak di daerah Donnersbergkreis, Rhineland-Palatinate, Jerman.